અમદાવાદ: શહેરના વસ્ત્રાપુર વિસ્તારમાં આવેલી મિલન પાર્ક સોસાયટીમાં કાપડની ફેકટરીનાં માલિકના ઘરમાંથી રૂ.૧૩.૪૦ લાખની મતાની ચોરી થયાની ફરિયાદ વસ્ત્રાપુર પોલીસ સ્ટેશનમાં નોંધાઇ છે. સૂત્રોનાં જણાવ્યા મુજબ આ ચોરીનો આંકડો રૂ.ર૦થી રપ લાખ સુધી પહોંચ્યો હોત જો નીચેના માળે આવેલી તિજોરીનું તાળું ચોરથી ખૂલી ગયું હોત તો. ચોર ચોરી કરવા આવ્યો ત્યારે તેનાથી માત્ર હેન્ડલ જ તૂટ્યું હતું. પરંતુ તિજોરી ન ખૂલતાં તેણે ઉપરના માળે જઇ ચોરી કરી હતી.